18. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑ ΥΤΙΛΙΑΣ Αριθ. 50871/22/69 της 24 Μαρτ./24 Μαΐου  1977 (ΦΕΚ Β΄474) Περί συστάσεως τριών τριμελών επιτροπών στο Ν.Ε.Ε. καθορισμός δικαιώματος Ν.Ε.Ε. και αποζημίωσις Επιτροπών. Έχοντες υπ’ όψει: α)Το άρθρ. 13 παρ. 1-2 του Ν.Δ. 644/48 και άρθρ. 10-11 και 12 του Νόμ. 4512/66, περί τροποποιήσεως και συμπληρώσεως διατάξεων τινών του Ν.Δ. 644/48, περί αναπροσαρμογής και κωδικοποιήσεως των περί Ν.Ε.Ε. κειμένων διατάξεων άρθρ. 20 (παρ. 1α) και 27 (παρ. 1δ και 2) του Β.Δ. 887/66 «περί κωδικοποιήσεώς των περί Ν.Ε.Ε. ισχυουσών διατάξεων» (ΦΕΚ 231/Α/7.11.66). β)Το υπ’ αριθ. 84/13.1.1977 έγγραφο του Ν.Ε.Ε. δια του οποίου απεστάλη εις το Υπουργείον Εμπορικής Ναυτιλίας το από 11.1.1977 πρακτικόν της υπ’ αριθ. 2α Συνεδριάσεως   του Διοικητικού Συμβουλίου αυτού, περί του ύψους των δικαιωμάτων επί χορηγήσεως πιστοποιητικών γενομένων δι’ αυτεπιστασίας επισκευών πλοίων. γ)Την υπ’ αριθ. 50671/21/69/5.3.1977 ημετέραν απόφασιν «περί ανασυστάσεως των μονίμων επιτροπών προς μελέτην ναυτιλιακών και τεχνικών θεμάτων του Ν.Ε.Ε.». δ)Το υπ’ αριθ. 748/25.2.1977 έγγραφον του Ν.Ε.Ε. περί λήψεως αποφάσεως του Δ.Σ. αυτού δια της οποίας προτείνεται: (ι)η σύστασις εις το Ν.Ε.Ε. τριών τριμελών επιτροπών, εκ των μελών, της συσταθείσης δια της ανωτέρω (γ) αποφάσεως Μονίμου Τεχνικής Επιτροπής, προς έκδοσιν πιστοποιητικών βεβαιούντων τας δι’ αυτεπιστασίας ενεργηθείσας εργασίας επισκευών κ.λ.π. πλοίων και (ιι)ο καθορισμός των δικαιωμάτων του Ν.Ε.Ε. και η αποζημίωσις των Προέδρων, Μελών και Γραμματέων των τριών ως άνω Επιτροπών, αποφασίζομεν: 1.Αποδεχόμενοι τας ανωτέρω (β) και (δ) προτάσεις του Δ.Σ. του Ναυτικού Επιμελητηρίου της Ελλάδος (Ν.Ε.Ε.), καθορίζουμε τα κατωτέρω: α)Δια την ταχυτέραν εξυπηρέτησιν των ενδιαφερομένων πλοιοκτητών και του έργου πιστοποιήσεως των υπό την επίβλεψιν των πραγματοποιουμένων δι’ αυτεπιστασίας εργασιών και των δαπανών αυτών και των υπό Ελληνικήν σημαίαν πλοίων, προς δε και των βεβαιουμένων υπό του Νηογνώμονος Εργασιών, άνευ προσδιορισμού του ύψους δαπάνης αυτών, χάρι της απαλλαγής εκ φόρων, βάσει της παρ. 5 του άρθρ. 9 του Ν. 27/1975, συνιστώμεν εις το Ν.Ε.Ε. 3 τριμελείς Επιτροπάς εκ των μελών της συσταθείσης δια της υπ’ αριθ. 50671/21/69/5.3. 1977 Μονίμου Τεχνικής Επιτροπής του Ν.Ε.Ε., μετά του Γραμματέως αυτών. Εκάστη των ανωτέρω τριών τριμελών Επιτροπών θα προεδρεύεται υπό των Α. Αντωνίου, Ι. Κόσκορου και Α. Ερμογένους. β)Τα δικαιώματα του Ν.Ε.Ε. και η αποζημίωσις της Επιτροπής δια την έκδοσιν των ανωτέρω πιστοποιητικών, καθορίζονται ως ακολούθως: (ι)Επί χορηγήσεως πιστοποιητικού ύψους επισκευών 100.000 έως 200.000 δολλαρίων Η.Π.Α. δραχμαί 25.000. (ιι)Επί χορηγήσεως πιστοποιητικού ύψους επισκευών 200.000 έως 300.000 δολλαρίων Η.Π.Α. δραχ. 30.000. (ιιι)Επί χορηγήσεως πιστοποιητικού ύψους επισκευών 300.000 έως 400.000 δολλαρίων Η.Π.Α. δραχ. 35.000. (ιν)Επί χορηγήσεως πιστοποιητικού ύψους επισκευών 400.000 έως 500.000 δολλαρίων Η.Π.Α. δραχ. 40.000. (ν)Επί χορηγήσεως πιστοποιητικού ύψους επισκευών 500.000 έως 1.000.000 δολλαρίων Η.Π.Α., δραχ.45.000. (γ)Εκ των ανωτέρω καθοριζομένων δικαιωμάτων ποσοστόν 2/5 θα εισάγεται ως έσοδον του Ν.Ε.Ε. τα δε υπόλοιπα 3/5 θα καταβάλλονται ως αποζημίωσις των   Προέδρων,   Μελών   και   Γραμματέων   των (Αντί για τις σελ. 740,321(γ) –740,324(β) Σελ. 740,321(δ) Τεύχος Ι-10-2 Σελ. 123 19.Κ.β.15-18 Ναυτικό Επιμελητήριο τριών ως άνω Ειδικών Τεχνικών Επιτροπών, κατ’ ισομερίαν. 2.Η υπ’ αριθ. 50671/21/69/7.12.1976 απόφασίς μας καταργείται. 